2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท เอ็น.ซี. เฮ้าส์ซิ่ง จำกัด (มหาชน) (“บริษัท” หรือ “NCH”) ก่อตั้งขึ้นเมื่อวันที่ 2
กุมภาพันธ์ 2537 โดยนายนำชัย ตันฑเทอดธรรม
ผู้ถือหุ้นใหญ่ของบริษัทซึ่งเป็นผู้มีประสบการณ์ด้านธุรกิจอสังหาริมทรัพย์ตั้งแต่ปี 2509
ด้วยทุนจดทะเบียนเริ่มแรก 20 ล้านบาท เพื่อดำเนินธุรกิจพัฒนาอสังหาริมทรัพย์ ภายใต้ชื่อโครงการ
“บ้านฟ้า” และภายใต้แนวความคิด “รู้จักบ้าน รู้ใจคุณ” โดยนำเสนอความเชี่ยวชาญด้านที่อยู่อาศัย
และการออกแบบโครงการและบ้านเพื่อตอบสนองความต้องการของลูกค้าโดยประสานแนวคิดปลูกเรือนตามใจผู้อยู่
(Adaptive Function Design) เพื่อรองรับการปรับเปลี่ยนพื้นที่ใช้สอยภายในบ้าน
และมุ่งเน้นการสร้างระบบและหน่วยงานบริหารชุมชนภายหลังการขาย

ในปี 2537 บริษัทได้เพิ่มทุนจดทะเบียนเป็น 100 ล้านบาท
เพื่อประโยชน์ในการขยายธุรกิจของบริษัท
โดยในระยะแรกบริษัทเน้นการพัฒนาโครงการในพื้นที่กรุงเทพโซนเหนือ
ด้วยสินค้าทาวน์เฮ้าส์และบ้านเดี่ยว โดยได้เปิดโครงการ บ้านฟ้ารังสิต บ้านฟ้าคลองหลวง
บ้านฟ้าทอฝัน บ้านฟ้าชมพฤกษ์ และบ้านฟ้าลากูน บริเวณรังสิต
และดำเนินกลยุทธ์เชิงรุกในการขายและการส่งมอบบ้านให้ลูกค้า
จนเป็นผู้นำตลาดในเขตกรุงเทพโซนเหนือ และเพื่อรองรับการเติบโตของธุรกิจ ในช่วงต้นปี 2539
บริษัทได้เพิ่มทุนจดทะเบียนเป็น 266 ล้านบาท

ในช่วงภาวะวิกฤตเศรษฐกิจ ระหว่างปี 2540-2543 บริษัทมีการสร้างนวัตกรรมใหม่ๆ ของสินค้า
เช่น Adaptive Function Design ในบ้านเดี่ยว และ Flexible Home ในบ้านแฝด เป็นต้น
และได้จัดตั้งบริษัท ควอลิตี้ ลิฟวิ่ง แมเนจเม้นท์ จำกัด (Quality Living Management Co.,
Ltd., “QLM”) เพื่อให้บริการและบริหารชุมชนหลังการขายของโครงการ และจัดตั้งบริษัท
เอ็น.ซี. พร็อพเพอร์ตี้ แมเนจเม้นท์ จำกัด (N.C. Property Management Co., Ltd.,
“NCPM”) เพื่อรับจ้างบริหารโครงการแบบครบวงจร
ซึ่งเป็นจุดเริ่มต้นของการขยายโซนและฐานลูกค้า
และเป็นการเสริมสร้างความแข็งแกร่งให้กับโครงการ “บ้านฟ้า” นอกจากนั้น
ยังเป็นช่วงเวลาที่บริษัทได้สร้างความมั่นใจให้กับลูกค้า โดยเป็นผู้ริเริ่มใช้ “สัญญาเป็นธรรม” ในปี
2542 ด้วยการปรับสัญญาการจ่ายเงินค่างวดของลูกค้าตามความสำเร็จของงานก่อสร้าง
อันเป็นที่มาของสัญญามาตรฐานที่สำนักงานคุ้มครองผู้บริโภค (สคบ.)
นำมาบังคับใช้เป็นการทั่วไปในปัจจุบัน

ภายหลังจากวิกฤตเศรษฐกิจ
บริษัทได้ดำเนินกลยุทธ์การจัดซื้อโครงการและที่ดินซึ่งเป็นหลักประกันของหนี้ที่ไม่ก่อให้เกิดรายได้
(NPL) ของสถาบันการเงินต่างๆ และบรรษัทบริหารสินทรัพย์สถาบันการเงิน (บบส.)
เพื่อมาพัฒนาโครงการต่อ
และเพื่อเป็นการเปิดโอกาสให้บริษัทใช้เป็นโครงการนำร่องในการขยายเข้าสู่พื้นที่ในโซนอื่นด้วย
บริษัทเป็นผู้ประกอบการบ้านจัดสรรรายแรกของประเทศไทยที่ได้รับการรับรองมาตรฐาน ISO 9002
ทั้งด้านบริหารการขาย การตลาด การก่อสร้าง และการพัฒนาโครงการ และ QLM
เป็นบริษัทรับบริหารชุมชนบ้านจัดสรรรายแรกของประเทศไทยที่ได้รับการรับรองคุณภาพมาตรฐาน
ISO 9002 โดยในปัจจุบันบริษัท และ QLM ได้รับการรับรองมาตรฐาน ISO 9001:2000

ในเดือนตุลาคม 2546 บริษัทเพิ่มทุนจดทะเบียนเป็น 800 ล้านบาท และเข้าถือหุ้นในบริษัท เอ็น.ซี.
พร็อพเพอร์ตี้ แมเนจเม้นท์ จำกัด (“NCPM”) บริษัท ควอลิตี้ ลิฟวิ่ง แมเนจเม้นท์ จำกัด (“QLM”)
และบริษัท เอ็น.ซี. เอสเตท จำกัด (“NCE”) ในสัดส่วนร้อยละ 99.99
โดยการซื้อหุ้นจากผู้ถือหุ้นรายใหญ่ ในราคามูลค่าตามบัญชีรวม 9.57 ล้านบาท ทั้งนี้
เพื่อให้เกิดความชัดเจนในโครงสร้างการดำเนินธุรกิจ และโครงสร้างการถือหุ้น

ในเดือนพฤศจิกายน 2546 ที่ประชุมผู้ถือหุ้นของบริษัทมีมติแปรสภาพบริษัทเป็นบริษัทมหาชนจำกัด
และมีมติให้เพิ่มทุนจดทะเบียนของบริษัทจาก 800 ล้านบาท เป็น 1,000 ล้านบาท
โดยการออกหุ้นสามัญใหม่จำนวน 40 ล้านหุ้น และให้เปลี่ยนราคามูลค่าที่ตราไว้จากหุ้นละ 100 บาท
เป็นหุ้นละ 5 บาท เพื่อเสนอขายให้แก่ประชาชน
และนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย

ในเดือนมีนาคม 2547 บริษัทได้เสนอขายหุ้นสามัญเพิ่มทุนที่ออกใหม่ต่อประชาชนจำนวน 40 ล้านหุ้น
มูลค่าที่ตราไว้หุ้นละ 5 บาท โดยเสนอขายในราคาหุ้นละ 20 บาท ทั้งนี้
บริษัทได้รับเงินจากการเพิ่มทุนดังกล่าวจำนวน 800 ล้านบาท เมื่อวันที่ 19 มีนาคม 2547
ทำให้บริษัทมีทุนจดทะเบียนชำระแล้วจำนวน 1,000 ล้านบาท
โดยภายหลังการเสนอขายหุ้นเพิ่มทุนต่อประชาชนทั่วไป สัดส่วนการถือหุ้นของ กลุ่มตันฑเทอดธรรม
ลดลงจากร้อยละ 98.8 เหลือร้อยละ 79.0 และ ณ วันที่ 28 ธันวาคม 2550
กลุ่มตันฑเทอดธรรมถือหุ้นรวมกันในสัดส่วนร้อยละ 75.9

วันที่ 5 ตุลาคม 2547 ที่ประชุมวิสามัญผู้ถือหุ้นของบริษัท ครั้งที่ 2/2547
มีมติอนุมัติการเปลี่ยนแปลงมูลค่าที่ตราไว้ของหุ้นสามัญของบริษัท จากเดิมมูลค่าที่ตราไว้หุ้นละ 5 บาท
จำนวน 200 ล้านหุ้น เป็นมูลค่าหุ้นละ 1 บาท จำนวน 1,000 ล้านหุ้น
โดยบริษัทได้ดำเนินการจดทะเบียนกับกรมพัฒนาธุรกิจการค้ากระทรวงพาณิชย์ เมื่อวันที่ 11 ตุลาคม
2547 และเริ่มซื้อขายในระบบซื้อขายหลักทรัพย์ตามมูลค่าที่ตราไว้ใหม่ตั้งแต่วันที่ 18 ตุลาคม 2547

นอกจากนี้ ที่ประชุมผู้ถือหุ้นของบริษัทมีมติอนุมัติการออกและเสนอขายหุ้นกู้ ภายในวงเงินไม่เกิน
1,000 ล้านบาท หรือเทียบเท่าในเงินสกุลอื่นประเภทหุ้นกู้ด้อยสิทธิ และ/หรือหุ้นกู้ไม่ด้อยสิทธิ
เสนอขายต่อผู้ลงทุนในประเทศ และ/หรือในต่างประเทศ

วันที่ 20 ธันวาคม 2547 ที่ประชุมวิสามัญผู้ถือหุ้นของบริษัท ครั้งที่ 3/2547
มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวน 100 ล้านหน่วย
โดยไม่มีราคาเสนอขาย
ให้แก่ผู้ถือหุ้นเดิมซึ่งใช้สิทธิจองซื้อหุ้นสามัญเพิ่มทุนใหม่ตามสัดส่วนและจากการใช้สิทธิเกินส่วน
ในอัตราส่วน 1 หุ้นใหม่ ต่อ 1 หน่วยใบสำคัญแสดงสิทธิ
และมีมติอนุมัติให้เพิ่มทุนจดทะเบียนของบริษัท จากเดิม 1,000 ล้านบาท เป็น 1,200 ล้านบาท
โดยการออกหุ้นสามัญเพิ่มทุนจำนวน 200 ล้านหุ้น มูลค่าที่ตราไว้หุ้นละ 1 บาท เป็นจำนวนเงิน 200
ล้านบาท เพื่อเสนอขายให้แก่ผู้ถือหุ้นเดิมจำนวน 100 ล้านหุ้น ในอัตราส่วนหุ้นเดิม 10 หุ้น
มีสิทธิซื้อหุ้นสามัญเพิ่มทุน 1 หุ้น ในราคาหุ้นละ 1 บาท
และเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทอีก 100 ล้านหุ้น
โดยจดทะเบียนเปลี่ยนแปลงทุนจดทะเบียนเป็น 1,200 ล้านบาท เรียบร้อยแล้วเมื่อวันที่ 28
ธันวาคม 2547

ระหว่างวันที่ 5 – 21 มิถุนายน 2548
บริษัทได้เสนอขายหุ้นสามัญเพิ่มทุนให้แก่ผู้ถือหุ้นเดิมตามสัดส่วนและจากการใช้สิทธิเกินส่วน จำนวน
100 ล้านหุ้น โดยเสนอขายในราคาพาร์ที่หุ้นละ1 บาท พร้อมด้วยใบสำคัญแสดงสิทธิจำนวน 100
ล้านหน่วยโดยไม่คิดมูลค่า ในอัตราส่วน 10 หุ้นเดิม ต่อ 1 หุ้นใหม่ ต่อ 1 หน่วยใบสำคัญแสดงสิทธิ
และได้ทำการจดทะเบียนเปลี่ยนแปลงทุนชำระแล้วเป็น 1,100 ล้านบาท เมื่อวันที่ 30 มิถุนายน
2548 โดยหุ้นเพิ่มทุน
และใบสำคัญแสดงสิทธิดังกล่าวเริ่มทำการซื้อขายในตลาดหลักทรัพย์แห่งประเทศไทยเมื่อวันที่ 11
กรกฎาคม 2548 และ 19 กรกฎาคม 2548 ตามลำดับ

วันที่ 29 มิถุนายน 2549 (วันใช้สิทธิครั้งสุดท้าย) มีผู้ถือหุ้นใช้สิทธิในการถือใบสำคัญแสดงสิทธิ
จำนวน 85,985,052 หน่วย มาซื้อหุ้นสามัญ จำนวน 85,985,052 หุ้น ในราคามูลค่าหุ้นละ 1
บาท และบริษัทได้ดำเนินการจดทะเบียนเพิ่มทุนชำระแล้วเป็น 1,185,985,052 บาท
กับกรมพัฒนาธุรกิจการค้า กระทรวงพาณิชย์ เมื่อวันที่ 6 กรกฎาคม 2549

ปัจจุบัน บริษัทมีทุนจดทะเบียน 1,200,000,000 บาท แบ่งเป็นหุ้นสามัญ 1,200,000,000 หุ้น
โดยเป็นทุนชำระแล้ว 1,185,985,052 บาท แบ่งเป็นหุ้นสามัญ 1,185,985,052 หุ้น

บริษัทถือเป็นหนึ่งในผู้นำด้านพัฒนาอสังหาริมทรัพย์ในประเทศไทย
โดยดำเนินโครงการทั้งในอดีตและปัจจุบันมากถึง 35 โครงการ มูลค่ารวมกว่า 21,000 ล้านบาท
ในพื้นที่ทั้ง 4 มุมเมืองของกรุงเทพฯ ได้แก่ โซนเหนือ โซนใต้ โซนตะวันตก และโซนตะวันออก
รวมทั้งโซนในเมือง และจังหวัดใหญ่ๆ เช่น ชลบุรี และขอนแก่น

โครงการในอดีต * ของกลุ่มบริษัท เอ็น.ซี. เฮ้าส์ซิ่ง จำกัด (มหาชน)

[]ณ วันที่ 31 ธันวาคม 2551

[]

โครงสร้างการถือหุ้นของบริษัท เอ็น.ซี. เฮ้าส์ซิ่ง จำกัด (มหาชน) ณ วันที่ 31 ธันวาคม 2551

หมายเหตุ : * กลุ่มตันฑเทอดธรรม หมายถึง ผู้ถือหุ้นนามสกุลตันฑเทอดธรรมและผู้ที่เกี่ยวข้อง

2.2 การประกอบธุรกิจ

บริษัท เอ็น.ซี. เฮ้าส์ซิ่ง จำกัด (มหาชน) ประกอบธุรกิจพัฒนาอสังหาริมทรัพย์
ประเภทบ้านจัดสรรพร้อมที่ดินเพื่อขายภายใต้ชื่อโครงการบ้านฟ้า
และโครงการอาคารชุดพักอาศัยเพื่อขายภายใต้ชื่อโครงการเดอะโฟกัส คอนโดมิเนียม
โดยเน้นการออกแบบแนวคิดในรูปแบบเฉพาะของแต่ละโครงการ
ตลอดจนการบริหารชุมชนภายหลังการขายเป็นหลัก
เพื่อให้เกิดความแตกต่างของชุมชนผู้อยู่อาศัยเมื่อเปรียบเทียบกับโครงการอื่น
โดยบริษัทจะให้ความสำคัญกับการเลือกทำเลที่ตั้งที่ดี มีระบบสาธารณูปโภครองรับ
และมีศักยภาพการเติบโตในอนาคตในโซนเมือง รวมถึงบริเวณพื้นที่ 4 มุมเมือง และจังหวัดใหญ่ๆ
เช่น ชลบุรี และขอนแก่น โดยบริษัทจะตั้งชื่อโครงการตามที่ตั้งและลักษณะแนวคิดของโครงการนั้น
บริษัทมีการพัฒนาโครงการในโซนต่างๆ ดังนี้

+----------------+---+---+-------------+---------------------------+------+
| กรุงเทพฯ        |   | : | บริเวณ       |                           |      |
| โซนเหนือ        |   |   | รังสิต-องค์รักษ์ |                           |      |
|                |   |   | และลำลูกกา   |                           |      |
|                |   |   | เช่น         |                           |      |
|                |   |   | บ้านฟ้าปิยรมย์  |                           |      |
|                |   |   | บ           |                           |      |
|                |   |   | ้านฟ้ากรีนพาร์ค |                           |      |
|                |   |   | รังสิต        |                           |      |
|                |   |   | บ้านฟ้ารังสิต   |                           |      |
|                |   |   | คลอง 2      |                           |      |
|                |   |   | (ปิด         |                           |      |
|                |   |   | โครงการแล้ว) |                           |      |
|                |   |   | บ้านฟ้ารังสิต   |                           |      |
|                |   |   | ลำลูกกา คลอง |                           |      |
|                |   |   | 7 ธัญธานี     |                           |      |
|                |   |   | โฮมออนกรีน   |                           |      |
|                |   |   | แ           |                           |      |
|                |   |   | ละโฮมออนกรีน |                           |      |
|                |   |   | 2           |                           |      |
+----------------+---+---+-------------+---------------------------+------+
| กรุงเทพฯ โซนใต้  |   | : | บริเวณ       |                           |      |
|                |   |   | ถนนประชาอุทิศ |                           |      |
|                |   |   | ได้แก่        |                           |      |
|                |   |   | บ้านนริศา     |                           |      |
|                |   |   | และบ        |                           |      |
|                |   |   | ้านฟ้ากรีนพาร์ค |                           |      |
|                |   |   | รอยัล        |                           |      |
|                |   |   | ธนบุรีรมย์     |                           |      |
+----------------+---+---+-------------+---------------------------+------+
| กรุงเทพฯ        |   | : | บริเวณว      |                           |      |
| โซนตะวันตก      |   |   | งแหวนปิ่นเกล้า |                           |      |
|                |   |   | และ พุทธมณฑล |                           |      |
|                |   |   | เช่น         |                           |      |
|                |   |   | บ           |                           |      |
|                |   |   | ้านฟ้ากรีนพาร์ค |                           |      |
|                |   |   | รอยัล ปิ่นเกล้า |                           |      |
|                |   |   | และบ        |                           |      |
|                |   |   | ้านฟ้ากรีนพาร์ค |                           |      |
|                |   |   | รอยัล        |                           |      |
|                |   |   | พุทธมณฑล สาย |                           |      |
|                |   |   | 1           |                           |      |
+----------------+---+---+-------------+---------------------------+------+
| กรุง            |   | : | บร          |                           |      |
| เทพฯโซนตะวันออก |   |   | ิเวณศรีนครินทร์ |                           |      |
|                |   |   | ได้แก่        |                           |      |
|                |   |   | ศรีนครินทร์    |                           |      |
|                |   |   | แกรนด์โฮม    |                           |      |
|                |   |   | (ปิด         |                           |      |
|                |   |   | โครงการแล้ว) |                           |      |
+----------------+---+---+-------------+---------------------------+------+
| กรุงเทพฯ        |   | : | บริเว        |                           |      |
| โซนในเมือง      |   |   | ณถนนลาดพร้าว |                           |      |
|                |   |   | ได้แก่        |                           |      |
|                |   |   | บ           |                           |      |
|                |   |   | ้านฟ้ากรีนพาร์ค |                           |      |
|                |   |   | ลาดพร้าว 101 |                           |      |
|                |   |   |             |                           |      |
|                |   |   | (ปิด         |                           |      |
|                |   |   | โครงการแล้ว) |                           |      |
+----------------+---+---+-------------+---------------------------+------+
| โซนอื่นๆ         | : |   |             | จังหวัดชลบุรี                 |      |
|                |   |   |             | บริเวณริมหาดจอมเทียน ได้แก่    |      |
|                |   |   |             | บ้านสวนลลนา (ปิดโครงการแล้ว) |      |
|                |   |   |             | และบ้านฟ้าริมหาด จอมเทียน     |      |
|                |   |   |             |                           |      |
|                |   |   |             | จังหวัดขอนแก่น อำเภอเมือง     |      |
|                |   |   |             | ได้แก่ เดอะโฟกัส คอนโดมิเนียม  |      |
+----------------+---+---+-------------+---------------------------+------+

บ้านจัดสรรในแต่ละโครงการจะมีรูปแบบและลักษณะที่แตกต่างกันไปตามแต่ละแนวคิดของโครงการ
โดยลูกค้าสามารถเลือกซื้อบ้านได้ 3 ประเภท คือ บ้านพร้อมอยู่ (บ้านสร้างเสร็จพร้อมโอน)
บ้านสร้างก่อนขาย (บ้านก่อสร้างเสร็จบางส่วนก่อนขาย) และบ้านสั่งสร้าง ขึ้นอยู่กับทำเลที่ตั้ง
และประเภทของลูกค้าเป้าหมายของโครงการนั้น โดยในปี 2551
บริษัทมีสัดส่วนรายได้จากการขายบ้านพร้อมอยู่ บ้านสร้างก่อนขาย และบ้านสั่งสร้าง เท่ากับร้อยละ
42.3 ร้อยละ 15.52 และร้อยละ 42.24 ตามลำดับ ทั้งนี้ ณ วันที่ 31 ธันวาคม 2551
บริษัทมีโครงการที่เปิดดำเนินการทั้งสิ้น 14 โครงการ มูลค่าขายรวม 10,092 ล้านบาท

นโยบายการดำเนินธุรกิจของบริษัท และบริษัทย่อย

สำหรับนโยบายการดำเนินธุรกิจของกลุ่ม บริษัท เอ็น.ซี. นั้น บริษัท เอ็น.ซี. เฮ้าส์ซิ่ง จำกัด
(มหาชน) จะมุ่งพัฒนาอสังหาริมทรัพย์ซึ่งเป็นที่ดินของบริษัทที่จัดหาได้ในรูปแบบต่างๆ
เพื่อขายภายใต้ชื่อตระกูลบ้านฟ้า
หรือภายใต้ชื่อโครงการเดิมซึ่งเป็นโครงการต่อเนื่องจากการพัฒนาทรัพย์สินที่ได้จากการซื้อหลักประกันหนี้ที่ไม่ก่อให้เกิดรายได้
(NPL) และสินทรัพย์ที่ไม่ก่อให้เกิดรายได้ (NPA) เป็นต้น ทั้งนี้
ลักษณะการดำเนินธุรกิจของบริษัทในเครือทั้งสามแห่ง สรุปดังนี้

-   บริษัท เอ็น.ซี. พร็อพเพอร์ตี้ แมเนจเม้นท์ จำกัด (N.C. Property Management
    Co.,Ltd. : NCPM)
    ดำเนินธุรกิจรับจ้างบริหารและจัดการโครงการอสังหาริมทรัพย์แบบครบวงจร
    ทั้งด้านบริหารการขายและการตลาด การก่อสร้างและการโอน
    ในลักษณะของการเข้าไปฟื้นฟูกิจการ การเจรจากับลูกค้าเก่า ตลอดจนการเจรจากับเจ้าหนี้
    โดยมีโครงการที่เข้ารับจ้างบริหารโครงการ อาทิ โครงการบ้านสวนลลนา พัทยา
    โครงการจันทิมา ปาร์ค พุทธมณฑล สาย 5 โครงการบ้านสวนดอยสะเก็ด เชียงใหม่
    และโครงการธัญธานี โฮมออนกรีน เป็นต้น

-   บริษัท ควอลิตี้ ลิฟวิ่ง แมเนจเม้นท์ จำกัด (Quality Living Management Co., Ltd.
    : QLM)
    ดำเนินธุรกิจให้บริการบริหารชุมชนในโครงการบ้านจัดสรรและอาคารชุดภายหลังจากการเข้าอยู่อาศัย
    อาทิ ระบบการรักษาความปลอดภัย การรักษาความสะอาด และสาธารณูปโภคต่างๆ
    ภายในโครงการ เป็นต้น โดยในปี 2551 รับบริหารชุมชนรวมทั้งสิ้น 14 โครงการ

-   บริษัท เอ็น.ซี. เอสเตท จำกัด (N.C. Estate Co., Ltd. : NCE)
    ดำเนินธุรกิจพัฒนาอสังหาริมทรัพย์ประเภทโครงการขนาดเล็ก ได้แก่ โครงการบ้านฟ้ารังสิต
    คลอง 2

    3.  โครงสร้างรายได้

  บริษัทมีรายได้หลักทั้งจำนวนมาจากธุรกิจอสังหาริมทรัพย์ ประกอบด้วย

1.  รายได้จากธุรกิจพัฒนาอสังหาริมทรัพย์เพื่อขาย ประกอบด้วย รายได้จากการขาย
    และรายได้จากการก่อสร้าง โดยรายได้จากการขายสามารถแบ่งตามผลิตภัณฑ์ได้เป็น 5
    ประเภท คือ บ้านเดี่ยว บ้านแฝด ทาวน์เฮ้าส์ อาคารพาณิชย์ และที่ดินเปล่า

2.  รายได้จากธุรกิจบริหารและจัดการโครงการ ประกอบด้วย รายได้จากการก่อสร้าง
    และรายได้จากการบริหารและจัดการโครงการ

3.  รายได้จากธุรกิจบริหารชุมชนหลังการขาย

4.  รายได้อื่นๆ

[]

  --------- ------ -------------------------------------------------------
  หมายเหตุ   *      บริษัทถือหุ้นใน NCE, NCPM และ QLM ร้อยละ 99.99

            **     รายได้อื่นเป็นรายได้จากการรับค่าเช่า ค่าเปลี่ยนสัญญา ยึดคืนสัญญา
                   ดอกเบี้ยรับ กำไรจากการจำหน่ายทรัพย์สิน และอื่นๆ

            NC     หมายถึง บริษัท เอ็น.ซี. เฮ้าส์ซิ่ง จำกัด (มหาชน)

            NCE    หมายถึง บริษัท เอ็น.ซี. เอสเตท จำกัด

            NCPM   หมายถึง บริษัท เอ็น.ซี. พร็อพเพอร์ตี้ แมเนจเม้นท์ จำกัด

            QLM    หมายถึง บริษัท ควอลิตี้ ลิฟวิ่ง แมเนจเม้นท์ จำกัด
  --------- ------ -------------------------------------------------------

2.4 เป้าหมายการดำเนินธุรกิจ

บริษัทมีความมุ่งหมายที่จะขยายและพัฒนาสู่ความเป็นบริษัทพัฒนาอสังหาริมทรัพย์ระดับแนวหน้า
โดยมีแนวคิดที่จะสร้างสรรค์ความสมบูรณ์ และความเป็นเอกลักษณ์เฉพาะตัวของโครงการ
ทั้งด้านผังโครงการและรูปแบบของผลิตภัณฑ์ รวมทั้งระบบคุณภาพในกระบวนการก่อสร้าง
ตลอดจนการสร้างสภาพแวดล้อมความเป็นอยู่ของชุมชนที่ดี ด้านระบบสาธารณูปโภค
และการบริหารชุมชนภายหลังการขาย เพื่อให้เกิดจิตสำนึกในความเป็นชุมชนเดียวกัน
และก่อให้เกิดความผาสุกแก่ผู้อยู่อาศัยในโครงการ
อันเป็นการวางรากฐานความมั่นใจในคุณภาพและผลงานของโครงการ “ตระกูลบ้านฟ้า”
ให้กับผู้บริโภคในทุกโซนพื้นที่
ตลอดจนมีนโยบายขยายการดำเนินธุรกิจรับจ้างบริหารโครงการแบบครบวงจรอีกด้วย